รายงานการวิจัยใหม่ที่บ่งชี้ว่า การดูโทรทัศน์มากเกินไปเกี่ยวโยงกับการเสียชีวิตเร็วขึ้น  
การวิจัยในออสเตรเลีย เกี่ยวกับการดูโทรทัศน์พบว่า ยิ่งคนเราใช้เวลาดูโทรทัศน์นานเท่าใด ยิ่งมีความเสี่ยงที่จะเสียชีวิตก่อนวัยอันควรมากขึ้น
นักวิจัยของสถาบันโรคหัวใจและเบาหวาน Baker IDI ที่นครเมลเบิร์น ศึกษาข้อมูลเกี่ยวกับการดำเนินชีวิตของผู้ใหญ่ในออสเตรเลียมากกว่า8,000 คนเป็นเวลา 6 ปี และได้ผลที่น่ากังวลสำหรับผู้ที่ชอบดูโทรทัศน์ ผลการวิจัยนั้นบ่งชี้ว่า ผู้ที่ดูโทรทัศน์มากกว่าคนอื่นๆ อายุสั้นกว่าคนอื่น อาจารย์ David Dunstan หัวหน้าคณะวิจัยชุดนี้เชื่อว่าความเสี่ยงที่สูงขึ้นนั้นเป็นปัจจัยเสี่ยงแยกต่างหากจากปัจจัยอื่นๆ รวมทั้งความดันโลหิตสูง หรือระดับคอเลสเตอรอล ตลอดจนการรับประทานอาหาร การออกกำลังกาย และการสูบบุหรี่ และว่าผลการวิจัยนี้แสดงให้เห็นว่า การนั่งสะบายจมอยู่บนเก้าอี้นวมนานเกินไปนั้น เป็นอันตรายต่อสุขภาพได้ อาจารย์ David Dunstan กล่าวว่า การวิจัยนี้ให้หลักฐานหนักแน่นอันแรกที่เกี่ยงโยงการดูโทรทัศน์มาก ๆ กับการที่มีความเสี่ยงเพิ่มขึ้น ต่อการเสียชีวิตก่อนวัยอันควรเขากล่าวว่า คนที่ดูโทรทัศน์วันละ 4 ชั่วโมงหรือนานกว่านั้น มีความเสี่ยงเพิ่มขึ้น46 % ที่จะเสียชีวิตจากสาเหตุต่างๆ และเสี่ยงเพิ่มขึ้น 80 % ที่จะเสียชีวิตจากโรคหลอดเลือดหัวใจ นักวิจัยกล่าวชี้ว่ามีความแตกต่างกันระหว่างการออกกำลังกายไม่เพียงพอ กับการนั่งอยู่กับที่นานเกินไปซึ่งนักวิทยาศาสตร์เชื่อว่า ก่อให้เกิดผลเสียต่อจังหวะและกระบวนการต่างๆในการทำงานของร่างกาย อย่างการย่อย และใช้สารกลูโคส เป็นต้น นอกจากนั้นการเปลี่ยนแปลงทางด้านเทคโนโลจี สังคม และเศรษฐกิจ ทำให้คนเราไม่ได้ใช้กล้ามเนื้อมากอย่างเมื่อก่อนบรรดานักรณรงค์ด้านการดูแลรักษาสุขภาพ ยินดีที่งานวิจัยพบหลักฐานมากขึ้นในเรื่องนี้ ออสสเตรเลียก็เหมือนกับประเทศมั่งมีทั้งหลายที่มีคนเป็นโรคอ้วนมากขึ้นทั้งผู้ใหญ่และเด็ก ผู้ชายในออสเตรเลียเกือบ 70 %น้ำหนักตัวเกินขนาด ขณะที่ผู้หญิงราวครึ่งหนึ่ง น้ำหนักตัวเกินขีดที่ถือว่าปลอดภัยและที่น่าวิตกก็คือ เด็กๆ ในออสเตรเลียราว 25 % มีปัญหาน้ำหนักตัว แพทย์บางคนเตือนว่าเด็กวัยรุ่นรุ่นนี้ อาจกลายเป็นรุ่นแรกในประวัติศาสตร์ ที่จะมีอายุสั้นกว่ารุ่นพ่อแม่เพราะเป็นโรคอ้วนกันมากขึ้น และการเป็นโรคอ้วนนั้นนำไปสู่การเป็นโรคเบาหวานโรคหัวใจและปัญหาสุขภาพอื่นๆ บรรดานักรณรงค์เพื่อสุขภาพขอให้เจ้าหน้าที่เสนอแนะแนวทางใหม่ ในการดูแลรักษาสุขภาพสำหรับทั้งตรอบครัวอย่างเร่งด่วนเพื่อควบคุมการดูโทรทัศน์ และการใช้คอมพิวเตอร์ของเยาวชน